nahid-hub/BLUGE-bengali-wikipedia-section-title-prediction huggingface dataset:
১৯৫৬ এর [[ফেব্রুয়ারি ২৯|২৯ ফেব্রুয়ারি]] পাকিস্তানের শাসনতন্ত্র গৃহীত ও [[মার্চ ২৩|২৩ মার্চ]] তা কার্যকরী হয়। এ সময় এ. কে. ফজলুক হক পাকিস্তানের স্বরাষ্ট্রমন্ত্রীর পদ ত্যাগ করে ৮৩ বছর বয়সে [[করাচি]] থেকে [[ঢাকা]] এসে ১৯৫৬ সালের [[মার্চ ২৪|২৪ মার্চ]] [[পূর্ব পাকিস্তানের]] গভর্নর হিসেবে দায়িত্ব গ্রহণ করেন। ১৯৫৮ সালের [[এপ্রিল ১|১ এপ্রিল]] পাকিস্তান কেন্দ্রীয় সরকার তাকে গভর্নরের পদ থেকে অপসারণ করে। এরপরই তিনি তার ৪৬ বছরের বৈচিত্রময় রাজনৈতিক জীবন থেকে স্বেচ্ছায় অবসর গ্রহণ করেন। 
সঠিক অনুচ্ছেদ শিরোনাম কোনটি?
titleA. কৃষক রাজনীতি
titleB. কৃষক শ্রমিক পার্টি গঠন
titleC. পূর্ব পাকিস্তানের গভর্ণর
titleD. তথ্যসূত্র
উত্তর: titleC
কৃত্রিম ফাইবার একটি পলিমার যা দ্রুত প্রবাহের মাধ্যমে গঠিত হয়, এটি একটি স্পিনারেটের মধ্য দিয়ে গিয়ে এটি কঠিন রুপ ধারন করে । শুস্ক স্পিনিং-এ (এসিেটেট এবং ট্রায়্যাকেটেট), পলিমার একটি দ্রবনের মধ্যে দেয়া হয়, যা উতপ্ত চেম্বারের ভিতর দিয়ে যাওয়ার সময় বাষ্পীভূত হয় । গলিত স্পিনিং এর মধ্যে গলিত পলিমার গ্যাস বা বাতাসের সংস্পর্শে আসে ফলে কাঙ্ক্ষিত আকারে আসে । এই সব তন্তু অসীম দৈর্ঘ্যের হয়ে থাকে, প্রায়শই তা কিলোমিটার দৈর্ঘ্যের ।
কৃত্রিম ফাইবার দীর্ঘ ফাইবার হিসাবে প্রক্রিয়া বা শ্রেণীবদ্ধ হয় এবং এটি কেটে প্রাকৃতিক ফাইবার মত প্রক্রিয়াজাত করা হয় ।

সঠিক অনুচ্ছেদ শিরোনাম কোনটি?
titleA. কৃত্রিম আঁশ
titleB. শিল্প প্রক্রিয়া
titleC. তুলা উৎপাদন
titleD. প্রাকৃতিক তন্তু
উত্তর: titleA
ভারতীয় উপকূল রক্ষীবাহিনীর জন্য এই জাহাজ নির্মাণ কেন্দ্রটি উপকূলীয় পরিদর্শক জাহাজ (ওপিভি) তৈরি করে। এই জাহাজগুলি ভারতের বিশেষ একচেটিয়া অঞ্চলে পরিদর্শন, পুলিশিং, অনুসন্ধান এবং উদ্ধার অভিযানের জন্য নির্মিত বিশেষ জাহাজ। প্রতিটি জলযান বা জাহাজ একটি হেলিকপ্টার বহন করে। কোস্ট গার্ড বা উপকূল রক্ষীবাহিনীর জন্য সাতটি জাহাজ ননির্মান করেছে "এমডিএল"।

সঠিক অনুচ্ছেদ শিরোনাম কোনটি?
titleA. অফশোর প্ল্যাটফর্ম
titleB. কোস্ট গার্ড জাহাজ
titleC. নৌ প্রকল্প
titleD. শিশুমার শ্রেণীর ডুবোজাহাজ
উত্তর: titleB
১৯২০ সালের ৬ জানুয়ারি যুবরাজ ফয়সাল ফরাসি প্রধানমন্ত্রী ক্লেমেনশর সাথে একটি চুক্তিতে আসেন। এর আওতায় সিরিয়ানদেরকে নিজেদের একটি স্বাধীন জাতি হিসেবে একতাবদ্ধ হওয়ার কথা স্বীকার করে নেয়া হয়। ১৯২০ সালের ৮ মার্চ দামেস্কে সিরিয়ান ন্যাশনাল কংগ্রেসের একটি বৈঠকে সিরিয়ার স্বাধীন রাষ্ট্র ঘোষণা করা হয়। নতুন রাষ্ট্রের মধ্যে সিরিয়া, ফিলিস্তিন, উত্তর মেসোপটেমিয়াও অন্তর্ভুক্ত ছিল। ফয়সালকে এর রাজা ঘোষণা করা হয়। সান রেমো সম্মেলন আহবান করা হয় এবং যুক্তরাজ্য ও ফ্রান্স উভয়েই সিরিয়া ও মেসোপটেমিয়ার একটি অন্তর্বর্তীকালীন স্বাধীনতা মেনে নেয় তবে তাদের প্রশাসনে সহায়তা করার জন্য মেন্ডেটের দাবি করতে থাকে। ফিলিস্তিনের অন্তর্বর্তীকালীন স্বাধীনতার কথা উল্লেখ করা হয়নি। তবে এটিকে ক্লাস এ মেন্ডেট হিসেবে ধরা হয়েছিল।

ফ্রান্স সরাসরি সিরিয়া শাসন করার সিদ্ধান্ত নেয় এবং লীগ অব নেশনসের সভায় অনুমোদনের পূর্বেই সিরিয়ার মেন্ডেট প্রয়োগ করতে চায়। ১৯২০ সালের জুনে মায়সালুনের যুদ্ধে ফরাসিরা সামরিক পদক্ষেপ নেয়। তারা স্থানীয় আরব সরকারকে ক্ষমতাচ্যুত করে এবং আগস্টে রাজা ফয়সালকে দামেস্ক থেকে সরিয়ে দেয়। যুক্তরাজ্য ফিলিস্তিনে নিজেদের মেন্ডেট প্রতিষ্ঠার জন্য লীগ অব নেশনসের সভার পূর্বেই একজন হাইকমিশনারও নিয়োগ দেয়।

সঠিক অনুচ্ছেদ শিরোনাম কোনটি?
titleA. ত্রি প্রতিশ্রুত ভূমি
titleB. উৎপত্তি ও বিস্তার
titleC. সিরিয়ার স্বাধীন রাজতন্ত্র
titleD. দামেস্ক প্রটোকল
উত্তর: titleC
মাহবুব আলী ব্রাহ্মণবাড়িয়া সরকারি কলেজে অধ্যয়নকালীন বাংলাদেশে ছাত্রলীগে যোগদান করেন এবং কলেজ ছাত্র সংসদের সাধারণ সম্পাদক (জিএস) হিসেবে দায়িত্ব পালন করেন। ছাত্রজীবন শেষ করে তিনি আওয়ামী লীগের রাজনীতে যুক্ত হন। ২০১৪ সালে দশম জাতীয় সংসদ নির্বাচনে হবিগঞ্জ-৪ আসন থেকে আওয়ামী লীগের প্রার্থী হিসেবে ১,২২,৪৩৩ ভোট পেয়ে সাংসদ হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে একই আসন থেকে নির্বাচিত হন এবং ২০১৯ সালের ৭ জানুয়ারি শেখ হাসিনার চতুর্থ মন্ত্রিসভায় বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী হিসেবে শপথ গ্রহণ করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. রাজনৈতিক জীবন
titleD. প্রারম্ভিক জীবন
উত্তর: titleC
এটি মূলত পাথর বা খনিজের তৈরি ও বিভিন্ন প্রকারের হয়ে থাকে। বিভিন্ন আকৃতির ও রঙের হয়ে থাকে। সুন্দর ফলের আকৃতির পাওয়া যায় অথবা কোন আইসক্রিমের মতন ডিজাইনেরও পাওয়া যায়। এই ধরনের খনিজ নোলা মূলত পোষা প্রাণীদের আয়োডিন ও এই জাতীয় চাহিদা পূরণ করতে সহায়তা করে। আবার পাখিরা এই ধরনের পাথরে ঘষে ও ঠোকর দিয়ে নিজেদের নখ ও ঠোঁট ঠিক রাখে।

খরগোশ এবং গিনিপিগের জন্য এই ধরনের খেলনা তাদের খাদ্যের বা আয়োডিনের ঘাটতি দূর করে। জমাটবদ্ধ খনিজ লবনের নোলা দিলে তারা খেলার পাশাপাশি সেটি চেটে নিজেদের শরীরের লবনের চাহিদা মেটায়।

সঠিক অনুচ্ছেদ শিরোনাম কোনটি?
titleA. রাবার
titleB. খনিজ
titleC. কাগজ
titleD. দড়ি
উত্তর: titleB
৬৩২ সালের মে মাসে মুহাম্মদ রোমান সাম্রাজ্যের বিরুদ্ধে একটি বড় অভিযানের নির্দেশ দেন। ৩০০০ মুসলিম এতে যোগ দেয়। জায়েদ ইবনে হারিসার সন্তান উসামা ইবনে জায়েদকে এই সেনাদলের নেতৃত্ব দেয়া হয়। একই বছর জুন মাসে মুহাম্মদ মৃত্যুবরণ করেন ও আবু বকর তার খলিফা নির্বাচিত হন।

দায়িত্বগ্রহণের প্রথম দিন আবু বকর উসামা ইবনে জায়েদকে অগ্রসর হওয়ার নির্দেশ দেন। আরবে বিদ্রোহ শুরু হওয়ায় আবু বকর অভিযানের ব্যাপারে চিন্তিত থাকলেও অনড় ছিলেন। অগ্রসর হওয়ার আগে উসামা ইবনে জায়েদ উমর ইবনুল খাত্তাবকে আবু বকরের কাছে পাঠান এবং বলেন:

তবে আবু বকর এই অনুরোধ প্রত্যাখ্যান করেন। মুহাম্মদ অসমাপ্ত কাজ পূর্ণ করার ইচ্ছায় তিনি রয়ে যান।

৬৩২ সালের ২৬ জুন উসামার সেনারা এগিয়ে যাওয়া শুরু করে। মদিনা ত্যাগের পর উসামা তাবুকের দিকে অগ্রসর হন। এখানকার অধিকাংশ গোত্র তীব্রভাবে তার বিরুদ্ধে অবস্থান নেয়। তবে আবু বকরের সেনাদের কাছে তারা পরাজিত হয়। উসামা উত্তর আরবের অনেক ভেতর পর্যন্ত অভিযান চালান। তিনি কুজা থেকে শুরু করে দুমাতুল জান্দালের দিকে এগিয়ে যান।

তার অভিযানের সরাসরি ফলাফল হিসেবে কিছু বিদ্রোহী গোত্র মদিনার আনুগত্য স্বীকার করে নেয় এবং পুনরায় ইসলাম গ্রহণ করে। কুজা বিদ্রোহী থেকে যায়। এরপর আমর ইবনুল আস সেখানে আক্রমণ করেন এবং তাদের আত্মসমর্পণে বাধ্য করেন।

এরপর উসামা মুতার দিকে অগ্রসর হন এবং বনু কালব ও গাসানীয় খ্রিষ্টান আরবদের আক্রমণ করেন। এরপর উল্লেখযোগ্য সংখ্যক বন্দী ও সম্পদসহ তিনি মদিনায় ফিরে আসেন। সেনারা ৪০ দিনের জন্য মদিনার বাইরে ছিল।

সঠিক অনুচ্ছেদ শিরোনাম কোনটি?
titleA. হাদরামাওত
titleB. পূর্ব ঘটনা
titleC. ওমান
titleD. অভিযান
উত্তর: titleB
তার দাদা গোলাম আলী বেপারী দরবারি সংগীতের সাথে খ্যাতিমান হিসেবে সম্পৃক্ত ছিলেন, বড় কাকা গোলাম মহিউদ্দিন বেপারী যিনি অসংখ্য গানের গীতিকার ও সুরকার হিসেবে প্রশংসিত। আরেক কাকা "আমিতো মরেই যাব"খ্যাত সাধক মরমী বাউলকবি আব্দুস সাত্তার মোহন্ত যার কাছে তার সংগীত জীবনের হাতে খড়ি। ফুফাজান আব্দুল করিম মুন্সী তিনি ও দরবারী সংগীতের শিল্পী হিসেবে সুপরিচিত। শাহ্ আলম সরকার আনুষ্ঠানিক ভাবে গানের দীক্ষা নেন বিখ্যাত পালাগান শিল্পী আবুল সরকারের কাছে। তিনি প্রায় আড়াই হাজার গানের রচয়িতা ও সুরকার।তাঁর প্রকাশিত গানের ক্যাসেট ও সিডির সংখ্যা সাড়ে ছয়শত এর অধিক। তিনি বাংলাদেশ বেতার ও টেলিভিশনের নিয়মিত শিল্পী।প্রায় শতাধিক চলচিত্রে তিনি গীতিকার হিসেবে কাজ করেছেন।তার কিছু উল্লেখযোগ্য গান হচ্ছেঃ
ইত্যাদি। 
তাঁর"আকাশটা কাঁপছিল ক্যান"গানটি ভারত বাংলাদেশ যৌথ প্রযোজনায় নির্মিত গৌতম ঘোষের ‘মনের মানুষ’ ছবিতে অন্তর্ভুক্ত হয়ে ব্যাপক প্রশংসা অর্জন করে।

সঠিক অনুচ্ছেদ শিরোনাম কোনটি?
titleA. প্রাথমিক জীবন ও শিক্ষাজীবন
titleB. সঙ্গীত জীবন
titleC. তথ্যসূত্র
titleD. সংসার
উত্তর: titleB
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ডোনাল্ড স্মিথ। ২০ জুন, ১৯৫৭ তারিখে লর্ডসে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ২৫ জুলাই, ১৯৫৭ তারিখে লিডসে একই দলের বিপক্ষে সর্বশেষ টেস্টে অংশ নেন তিনি।

ঘরোয়া ক্রিকেটে চমৎকার ক্রীড়াশৈলী প্রদর্শনের স্বীকৃতিস্বরূপ ওয়েস্ট ইন্ডিজের বিপক্ষে খেলার জন্যে তাকে মনোনীত করা হয়। তবে তিন টেস্টে অংশ নিয়ে খুব কমই সফলতার স্বাক্ষর রেখেছেন। চার ইনিংসে মাত্র ২৫ রান তুলেছিলেন তিনি। ১৯৫৭ সালে সফররত ভারতীয় দলের বিপক্ষে ৩৪ বছর বয়সে খেলেন। কিন্তু, সিরিজে রানের ফুলঝুড়ি ছোটায় লর্ডস টেস্টে ওয়েস্ট ইন্ডিজের বিপক্ষে খেলায় অংশগ্রহণ করা থেকে তাকে বিরত রাখা হয়। ঐ মৌসুমে তিনি তিন টেস্টে অংশ নিয়েছিলেন। তবে, চার ইনিংসে মাত্র ২৫ রান ও এক উইকেট পেয়েছিলেন।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. মূল্যায়ন
titleC. প্রথম-শ্রেণীর ক্রিকেট
titleD. অবসর
উত্তর: titleA
শেখ মুজিবুর রহমান অল্পদিনের জন্য অন্তর্বর্তীকালীন রাষ্ট্রপতি ছিলেন এবং পরবর্তীতে প্রধানমন্ত্রী হিসেবে দায়িত্ব গ্রহণ করেন। ১৯৭০-এ পূর্ব পাকিস্তান আইনসভার জন্য নির্বাচিত রাজনীতিবিদরা নতুন রাষ্ট্রের প্রথম সংসদ গঠন করেন। মুক্তিবাহিনী এবং অন্যান্য মিলিশিয়াদের নিয়ে নতুন বাংলাদেশ সেনাবাহিনী গঠিত হয়। তারই অনুরোধক্রমে ১৭ মার্চ ১৯৭২ ভারতীয় বাহিনী আনুষ্ঠানিকভাবে বাংলাদেশের ভূ-খণ্ড ত্যাগ করে।

তিনি যুদ্ধ বিধ্বস্থ দেশের প্রধানমন্ত্রীর দায়িত্ব গ্রহণ করেন। টাইম ম্যাগাজিন ইউএসএ ১৭ জানুয়ারি ১৯৭২ ভাষায়

গত মার্চে পাকিস্তান সেনাবাহিনী ধ্বংসযজ্ঞ চালানোর পর বিশ্বব্যাংকের পরিদর্শকদের একটি বিশেষ টিম কিছু শহর প্রদক্ষিণ করে বলেছিলেন, ওগুলোকে দেখতে ভুতুড়ে নগরী মনে হয়। এরপর থেকে যুদ্ধ শেষ হওয়া পর্যন্ত এহেন ধ্বংসলীলার ক্ষান্তি নেই। ৬০ লাখ ঘরবাড়ি মাটির সঙ্গে মিশিয়ে দেওয়া হয়েছে এবং ২৪ লাখ কৃষক পরিবারের কাছে জমি চাষের মতো গরু বা উপকরণও নেই। পরিবহনব্যবস্থা পুরোপুরি ভেঙে পড়েছে। রাস্তাঘাট ক্ষতিগ্রস্ত হয়েছে, পুল-কালভার্টের চিহ্নও নেই এবং অভ্যন্তরীণ নৌ-যোগাযোগেও অনেক বাধাবিঘ্ন। এক মাস আগে পাকিস্তান সেনাবাহিনীর আত্মসমর্পণ পর্যন্ত দেশের ওপর নির্বিচার বলাৎকার চলেছে। যুদ্ধের শেষদিকে পাকিস্তানি মালিকানাধীন ব্যবসা প্রতিষ্ঠানগুলো (কার্যত প্রতিটি ব্যবসা ক্ষেত্রই পাকিস্তানিদের দখলে ছিল) তাদের সব অর্থ-সম্পদ পশ্চিম পাকিস্তানে পাচার করে দেয়। যুদ্ধ শেষে চট্টগ্রামে পাকিস্তান বিমানের অ্যাকাউন্টে মাত্র ১১৭ রুপি জমা পাওয়া গিয়েছিল। পাকিস্তান সেনাবাহিনী ব্যাংক নোট ও কয়েনগুলো ধ্বংস করে দেয়। ফলে সাধারণ মানুষ নগদ টাকার প্রকট সংকটে পড়ে। রাস্তা থেকে প্রাইভেটকারগুলো তুলে নেওয়া হয়, গাড়ির ডিলারদের কাছে থাকা গাড়িগুলো নিয়ে নেওয়া হয় এবং এগুলো নৌবন্দর বন্ধ হওয়ার আগমুহূর্তে পশ্চিম পাকিস্তানে পাচার করে দেওয়া হয়।

সঠিক অনুচ্ছেদ শিরোনাম কোনটি?
titleA. উপাধি
titleB. আওয়ামী লীগ প্রতিষ্ঠা
titleC. নবরাষ্ট্র পুনর্গঠন সংগ্রাম
titleD. ছয় দফা আন্দোলন
উত্তর: titleC
সিপিআই (এম) এর শেখ নজরুল হক খড়গপুর গ্রামীণ বিধানসভা কেন্দ্র থেকে পাঁচ বার (১৯৮৭ থেকে ২০০৬) সাল পর্যন্ত জয়ী হন। ২০০৬ এবং ২০০১ সালে তৃণমূল কংগ্রেসের অজিত মাইতিকে পরাজিত করেন, ১৯৯৬ সালে কংগ্রেসের রঞ্জিত বসুকে, ১৯৯১ সালে কংগ্রেসের নির্মল ঘোষকে এবং ১৯৮৭ সালে কংগ্রেসের রঞ্জিত বসুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর শেখ সিরাজ আলী ১৯৮২ সালে নির্দলের দেবেন দাসকে এবং ১৯৭৭ সালে সিপিআইয়ের দেবেন দাসকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৭৭-২০০৬
titleB. নির্বাচনী ফলাফল
titleC. এলাকা
titleD. ১৯৫১-১৯৭২
উত্তর: titleA
ইউরোপে ১৯শ শতকের শেষ দিকে লাইনোটাইপ মেশিনে ছাপানোর চল হয়। ১৯৩০-এর দশকে বাংলা হরফও লাইনো মেশিনে ছাপানোর চিন্তাভাবনা শুরু হয়। লাইনোটাইপ মেশিনতে ছাপানোর অনেক সুবিধা থাকলেও এর একটি অসুবিধা ছিল এতে আড়াইশো-র মত চিহ্ন রাখার ব্যবস্থা ছিল। কিন্তু বিদ্যাসাগরীয় পদ্ধতিতে হরফের সংখ্যা ছিল বিশাল। "করণ টাইপ" নামের এক পদ্ধতিতে এর সংখ্যা কমলেও তার পরেও সব মিলিয়ে প্রায় ৬০০-র মত হরফের ব্লক প্রয়োজন হত। আনন্দবাজার প্রকাশনা সংস্থার সুরেশচন্দ্র মজুমদার রাজশেখর বসুর পরামর্শে বাংলা হরফের বিরাট আকারের সংস্কার সাধন করেন। তিনি স্বরবর্ণের কার-চিহ্নগুলি সকল ক্ষেত্রে একই আকারের রাখার ব্যবস্থা করলেন এবং এগুলি ব্যঞ্জন বা যুক্তব্যঞ্জনের নিচে বা উপরে না বসিয়ে সামান্য ডানে বা বামে সরিয়ে আলাদা অক্ষর হিসেবে ছাপার ব্যবস্থা করলেন।

এছাড়াও তিনি অনেক যুক্তব্যঞ্জনের একই উপাদান ব্যঞ্জনাক্ষরের সাধারণ আদল আলাদা করে সেটির হরফ বানালেন, ফলে যুক্তব্যঞ্জন ছাপানোতেও হরফের সংখ্যার অনেক সাশ্রয় হল। শেষ পর্যন্ত সুরেশচন্দ্র বাংলা হরফের সংখ্যাকে চাবির ডালায় ১২৪টি এবং বিবিধ আরও ৫০টিতে নামিয়ে আনতে পেরেছিলেন। 

সঠিক অনুচ্ছেদ শিরোনাম কোনটি?
titleA. ইতিহাস
titleB. লাইনোটাইপ পর্ব
titleC. উৎস
titleD. লিপি বৈশিষ্ট্য
উত্তর: titleB
গানের পাশাপাশি লেখক হিসেবেও কনকচাঁপার সুখ্যাতি রয়েছে। ২০১০ সালের অমর একুশে বইমেলায় ‘স্থবির যাযাবর’, ২০১২ সালের অমর একুশে বইমেলায় ‘মুখোমুখি যোদ্ধা’ ও ২০১৬ সালের অমর একুশে বইমেলায় ‘মেঘের ডানায় চড়ে’ নামে তিনটি বই প্রকাশিত রয়েছে। বেশ কয়েকটি জাতীয় দৈনিকে নিয়মিত কলামও লেখেন তিনি। ২০২০ সালে জীবনী মুলক বই"কাটা ঘুড়ি" প্রকাশিত হয়েছে। 

সঠিক অনুচ্ছেদ শিরোনাম কোনটি?
titleA. সঙ্গীত জীবন
titleB. সঙ্গীত সাধনা
titleC. জন্ম
titleD. লেখক জীবন
উত্তর: titleD
২০১৩ সালের ইন্ডিয়ান প্রিমিয়ার লীগ এর নিলামে মুম্বাই ইন্ডিয়ানস নিলকে আমেরিকান ডলার ৪৫০,০০০ দামে কিনে নেয়। নীল প্রথম ম্যাচ খেলেন ২০১৩ সালের মে মাসে কিংস এলেভেন পাঞ্জাবের বিরুদ্ধে খেলেন। তার অভিষেক ম্যাচে বোলিংয়ে ৪ ওভারে ২৯ রান দিয়ে ১ উইকেট লাভ করেন এবং ব্যাট হাতে ৬ বলে ৯ রান করেন। উক্ত ম্যাচে মুম্বাই ইন্ডিয়ানস ৫০ রানে পরাজিত হয়।

সঠিক অনুচ্ছেদ শিরোনাম কোনটি?
titleA. মুম্বাই ইন্ডিয়ানস
titleB. পার্থ স্করচার্স
titleC. আন্তর্জাতিক ক্যারিয়ার
titleD. ঘরোয়া জীবনী
উত্তর: titleA
প্রাচীন রোমের বিপ্লবী গ্রাকাসের নাম গ্রহণ করেছিলেন ফ্রঁসোয়া নোয়েল ব্যাবুফ। গ্রাকাস ব্যাবুফ, দার্থে, সিলভা মারেশাল ও আরো কয়েকজন একত্রে একটি ষড়যন্ত্রের পরিকল্পনা করেন যা ‘সমানপন্থিদের ষড়যন্ত্র' নামে পরিচিত হয়েছে। অবশ্য ষড়যন্ত্র ব্যর্থ হয়েছিল। ব্যাবুফ দার্থে এবং আরো অনেকে পরের বছর এসব কারণে মৃত্যুদণ্ডে দণ্ডিত হয়েছিলেন। ফরাসি বিপ্লবের মূল লক্ষ্য সমাজতন্ত্র ছিলো না যদিও সাম্যবাদ ও সমাজতন্ত্রের সূতিকাগার ছিলো সেটিই। ভোগের সাম্য এবং উৎপাদনের সাম্য, দুই ধরনের চিন্তাই ফরাসি বিপ্লবে দেখা যায়। জ্যাকবিনের কারণটি মার্কসবাদীরা উনিশ শতকের মাঝামাঝি সময়ে গ্রহণ করেছিলেন এবং বিশ্বজুড়ে কমিউনিস্ট চিন্তার উপাদান হিসেবে গ্রহণ করেছিলেন। সোভিয়েত ইউনিয়নে "গ্রাক্কাস" ব্যাবুফ নায়ক হিসাবে গণ্য করা হত।

সঠিক অনুচ্ছেদ শিরোনাম কোনটি?
titleA. রাজকীয় অর্থ সংকট
titleB. কারণসমূহ
titleC. বিপ্লববাদ ও সমাজতন্ত্র
titleD. মার্কিন যুক্তরাষ্ট্র
উত্তর: titleC
এর প্রধান সক্রিয় উপাদান অ্যালিসিন নামক সালফারযুক্ত জৈব যৌগ। অ্যালিসিন রসুনের কুখ্যাত গন্ধ ও বিখ্যাত ভেষজ গুণ দুইয়ের-ই প্রধাণ কারণ। অক্ষত রসুনে অ্যালিসিন থাকে না, থাকে অ্যালিইন - একটি অ্যামিনো অ্যাসিড যা প্রোটিন তৈরীতে অংশ গ্রহণ করে না (যা নিজে আরেক অ্যামিনো অ্যাসিড সিস্টিন থেকে তৈরি হয়) । রসুনকে কাটলে বা ক্ষত করলে অ্যালিনেজ নামে একটি উৎসেচক অ্যালিইন থেকে অ্যালিসিন তৈরি করে। অ্যালিসিন খুবই স্বল্পস্থায়ী। রান্না করলে বা অ্যাসিডের প্রভাবে অ্যালিনেজও নিষ্ক্রিয় হয়ে যায়। তাই ভেষজ গুণের জন্য কাঁচা রসুন বেশি উপকারী। অ্যালিসিন দেহে কোলেস্টেরল তৈরির উৎসেচক এইচএমজিকোএ রিডাক্টেজ কে বাধা দেয় বলে জানা গেছে। অনেকে বিশ্বাস করেন অণুচক্রিকার উপরে কাজ করে এটি রক্ততঞ্চনে বাধা দেওয়ার ক্ষমতা রাখে, যা হৃদোরোগে উপকারী। কিন্তু এর নির্ভরযোগ্য প্রমাণ এখনও পাওয়া যায়নি।

সঠিক অনুচ্ছেদ শিরোনাম কোনটি?
titleA. ভেষজ গুণ
titleB. রোগ ব্যবস্থাপনা
titleC. ক্রিয়া প্রণালী
titleD. চারা তৈরি
উত্তর: titleC
রসায়নবিদ্যায় পদার্থকে মৌলিক পদার্থ (যাকে রাসায়নিকভাবে সরলতর উপাদানে বিশ্লেষণ করা সম্ভব নয়) ও যৌগিক পদার্থ (যাকে রাসায়নিকভাবে সরলতর উপাদানে তথা মৌলিক পদার্থে বিশ্লেষণ করা সম্ভব) - এই দুই শ্রেণীতে ভাগ করা হয়েছে। মৌলিক পদার্থগুলি একে অপরের সাথে রাসায়নিক বিক্রিয়ার মাধ্যমে যৌগিক পদার্থ গঠন করে। এ পর্যন্ত একশতের বেশি (১১৮ টি) মৌলিক পদার্থ শনাক্ত করা হয়েছে। মৌলিক পদার্থগুলিকে ধাতু, অধাতু, ধাতুকল্প, ইত্যাদি শ্রেণীতে ভাগ করা হয়। মৌলিক ও যৌগিক পদার্থ উভয়েই নির্ভরযোগ্যভাবে সুনির্দিষ্ট ভৌত ও রাসায়নিক ধর্মাবলি প্রদর্শন করে। প্রকৃতিতে বিশুদ্ধ মৌলিক বা যৌগিক পদার্থ সাধারণত পাওয়া যায় না। এগুলি সাধারণত সমসত্ত্ব বা অসমসত্ত্ব মিশ্র পদার্থ হিসেবে বিরাজ করে; মিশ্র পদার্থগুলির কোন নির্দিষ্ট নির্ভরযোগ্য রাসায়নিক ধর্ম নেই। এছাড়া পৃথিবীতে কার্বন নামের মৌলক পদার্থটি হাইড্রোজেন, অক্সিজেন, নাইট্রোজেন, গন্ধক ও ফসফরাসের সাথে মিলে বহুসংখ্যক জৈব যৌগিক পদার্থ গঠন করেছে যেগুলি জীবনের ভিত্তি বা জীবদের দ্বারা উৎপাদিত হয়। (শৃঙখল গঠন দেখুন)

সঠিক অনুচ্ছেদ শিরোনাম কোনটি?
titleA. তথ্য ও পদার্থের গঠন
titleB. সাধারণ পদার্থ, তমোপদার্থ, তমোশক্তি ও প্রতি-পদার্থ
titleC. প্রাচীন ভারতীয় দর্শনে পদার্থ
titleD. রসায়নবিদ্যায় পদার্থের আলোচনা
উত্তর: titleD
১৬৮৯ সালের মধ্যে সমগ্র দক্ষিণ ভারত মুঘল সাম্রাজ্যের অন্তর্ভুক্ত হয়েছিল। বিশেষ করে গোলকুন্ডা বিজয়ের পর মুঘল সাম্রাজ্যের আয়তন ৪ মিলিয়ন বর্গকিলোমিটারে উন্নীত হয়। এর জনসংখ্যা ছিল ১৫৮ মিলিয়ন। কিন্তু এই আধিপত্য ক্ষণস্থায়ী ছিল। আওরঙ্গজেব তার পূর্বসূরিদের মতো রাষ্ট্রীয় কোষাগারকে নিজের সম্পত্তি মনে না করে জনগণের আমানত হিসেবে মনে করতেন। ব্যক্তিগত ব্যবহারের জন্য তিনি নিজ হাতে টুপি বানাতেন এবং কোরআনের নকল করে তা বিক্রি করতেন। যদিও একের পর এক যুদ্ধ বিশেষ করে মারাঠাদের সাথে তার দীর্ঘ সময় ধরে চলা যুদ্ধ সাম্রাজ্যের রাজকোষ কে প্রায় নিঃশেষ করেছিল।

মৃত্যুশয্যায়, অত্যন্ত পীড়িত অবস্থায়ও আওরঙ্গজেব চেয়েছিলেন যেন তার মৃত্যুর খবরটি প্রকাশিত না হয়। কারণ তার সন্তানদের মধ্যে সিংহাসনের জন্য লড়াই অবশ্যম্ভাবী ছিল। ‌ ২০ ফেব্রুয়ারি ১৭০৭ সালে যুদ্ধক্ষেত্রের সামরিক তাঁবুতে ৮৯ বছর বয়সে তার মৃত্যু হয়। মহারাষ্ট্রের খুলদাবাদে আওরঙ্গজেবের সমাধিটি খুব অনাড়াম্বর। সমাধিটি প্রখ্যাত আউলিয়া শেখ বোরহানউদ্দিন গরিব এর রওজা মোবারকের পাশে অবস্থিত। তিনি ছিলেন দিল্লির নিজামুদ্দিন আউলিয়া এর শিষ্য।

সঠিক অনুচ্ছেদ শিরোনাম কোনটি?
titleA. অহম অভিযান
titleB. সৎনামী বিরোধিতা
titleC. মৃত্যু
titleD. শাসনকাল
উত্তর: titleC
লোকসাহিত্যের পরিবেশে লালিত সিরাজুদ্দিন কাসিমপুরী লোকসাহিত্য সংগ্রহে বিশেষ উৎসাহিত হয় ১৯৩৮ সাল থেকে। সে বছরই বাংলার লোকসাহিত্য বিশেষজ্ঞ আশুতোষ ভট্টাচার্যের উদ্যোগে কিশোরগঞ্জ শহরে 'পূর্ব ময়মনসিংহ' সাহিত্য সম্মিলনীর একাদশ বার্ষিক সম্মেলন অনুষ্ঠিত হয়। এই সম্মেলনে সিরাজুদ্দিন বাংলার লোকসাহিত্য সম্পর্কে একটি তথ্যপূর্ণ প্রবন্ধ পাঠ করে সুধীবৃন্দের সু-প্রশংসা দৃষ্টি অকর্ষণে সক্ষম হন। এতে সভাপতি ভাষাচার্য ডক্টর মুহম্মদ শহীদুল্লাহ ও সম্পাদক আশুতোষ ভট্টাচার্য উভয়েই তাকে লোকসাহিত্য সংগ্রহ করার কাজে আত্মনিয়োগ করতে অনুপ্রাণিত করেন।

সঠিক অনুচ্ছেদ শিরোনাম কোনটি?
titleA. লোকসাহিত্য
titleB. সাহিত্য গ্রন্থ
titleC. রচনাপঞ্জী
titleD. রচনাবলী
উত্তর: titleA
রাজশাহী জেলার একটি প্রাচীন ও প্রসিদ্ধ উপজেলা গোদাগাড়ী। গোদাগাড়ীর নামকরণ নিয়ে মতভেদ রয়েছে। প্রথমতঃ ইতিবৃত্তের আকারে দেখতে গেলে জানা যায়, বৈষ্ণব ধর্মের প্রবর্তক শ্রী চৈতন্যদেব ধর্ম প্রচারের নিমিত্তে পূর্ববঙ্গ থেকে গঙ্গা বেয়ে প্রেমতলীতে স্নান করে গৌড় গমন করেন। পরে কিংবদন্তীর পর্যায়ে কথিত আছে প্রেমতলীর বৈষ্ণব ধর্মের আনুষ্ঠানিকতায় শ্রী চৈতন্যদেবের বৈষ্ণব প্রেমী ভাব শিষ্য শ্রী গোদা পরবর্তীতে বৈষ্ণব ধর্ম প্রচারে এ এলাকায় এসে মহাগুরুর স্নান তর্পনকে ভক্তি ভরে স্মরণ করে প্রত্যেক পূর্নিমা তিথিতে স্নানে যেতেন প্রেমতলীর তমাল তলার ঘাটে। যাবার পথে যানবাহন হিসেবে গরুর গাড়ী ব্যবহার করতেন। রাতের বেলায় গরুর গাড়ীর একটা আওয়াজ হতো। লোকে বলত কার গাড়ী যায়? উত্তর আসত ‘গোদার গাড়ী’। জনশ্রুতি রয়েছে এই ‘গোদার গাড়ী’ থেকেই ‘গোদাগাড়ী’ নামের উৎপত্তি হয়েছে।

আবার অনেকে মনে করেন এ জনপদের নাম গোদাগাড়ী নয় গোদাগারী। পুরনো দিনের মানচিত্রে এর সত্যতা মেলে। ‘গোদা’ শব্দের অর্থ হলো দেহ, তনু, কায়া এবং গারী শব্দের অর্থ রক্ষা করা। সুতরাং ‘গোদাগারী’ হচ্ছে নিরাপদ স্থান বা সুরক্ষিত স্থান। সুদীর্ঘ কাল হতে গোদাগারী নিরাপদ স্থান হিসেবে বিবেচিত হয়ে আসছে। লোকমুখে প্রচলিত হতে হতে গোদাগারী > গোদাগাড়ী হয়ে যায় (তাড়নজাত ধ্বনির বিবর্তন র > ড়)। নবাব আলিবর্দী খাঁর শাসনামলে বর্গীয় হাঙ্গামায় অষ্টাদশ শতকের প্রথমার্ধে (১৭৪১-১৭৪৪) যখন দেশবাসী শঙ্কিত, উৎকণ্ঠিত তখন বৃদ্ধ নবাব আলিবর্দী খাঁ ডেপুটি গভর্নর নোয়াযেশ মুহাম্মদ খানের নেতৃত্বে ও তত্ত্বাবধানে নবাব প্রাসাদের মূল্যবান দ্রব্য সামগ্রী, অর্থসম্পদ, সোনাদানাসহ পরিবারের সদস্যদের নিরাপত্তার প্রয়োজনে এই গোদাগাড়ীতে স্থানান্তরিত করেছিলেন এবং গোদাগাড়ীর অদূরে বারুইপাড়া গ্রামে একটি শিবির ও কেল্লা নির্মাণ করে নিরাপত্তার সকল ব্যবস্থা গ্রহণ করেন।

জনশ্রুতি রয়েছে দূর অতীতে এখানে ‘গোদাবারি’ নামে একজন প্রভাবশালী ধোপা বসবাস করত। ধোপার স্ত্রী ছিলেন ব্যাভিচারিণী। গোদাবারি নামক এই ধোপা তারা স্ত্রীকে কাদায় গেড়ে (পুঁতে) ফেলেন। গোদা কর্তৃক তার স্ত্রীকে গেড়ে ফেলা থেকেই ‘গোদাগাড়ী’ নামকরণ হয়েছে ধারণা করা হয়।

সঠিক অনুচ্ছেদ শিরোনাম কোনটি?
titleA. উপজেলার ইতিহাস
titleB. দর্শনীয় স্থান
titleC. অবস্থান
titleD. অর্থনীতি
উত্তর: titleA
২৫ বছর বয়সের পূর্ব-পর্যন্ত বার্বাডোসের পক্ষে খেলার সুযোগ হয়নি তার। জুলাই, ১৯৫৮ সালে কিংস্টনের মেলবোর্ন ওভালে জ্যামাইকার বিপক্ষে প্রথম-শ্রেণীর ক্রিকেটে অভিষেক ঘটে সেম্যুর নার্সের। প্রথম ইনিংসে ২১ রান তোলার পর দ্বিতীয় ইনিংসে দলের ৯০ রানের মধ্যে ৩৫ রান তুলে সর্বোচ্চ রান সংগ্রাহক হন। জ্যামাইকাকে ফলো-অনে প্রেরণ করা সত্ত্বেও বার্বাডোস ৬ রানে পরাজয়বরণ করতে বাধ্য হয়।

ঐ মাসের শেষদিকে জ্যামাইকার বিপক্ষে ব্যক্তিগত দ্বিতীয় খেলায় অংশ নেন। সাবিনা পার্কে অনুষ্ঠিত ঐ খেলায় অপরাজিত ১২৮ রানের ইনিংস উপহার দিয়ে অভিষেক সেঞ্চুরি করেন তিনি। পরের বছর সফরকারী ইংল্যান্ড দলের বিপক্ষে ২১৩ রানের ইনিংস খেলেন তিনি। এ সময় গ্যারি সোবার্সের সাথে ৩০৬ রানের জুটি গড়েছিলেন তিনি।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ভারত গমন, ১৯৬৬-৬৭
titleC. খেলার ধরন
titleD. অবসর
উত্তর: titleA
কাজঃ মন্ত্র প্রয়োগকারীর মনের গভীরতম সুখকর অনুভূতির প্রতিরূপ হিসেবে কোন প্রাণীর প্রতিচ্ছায়ার সৃষ্টি হয়। যা সাধারণত দেখতে ধোঁয়ার মত অর্ধস্বচ্ছ । সেই প্রাণীটিকেই বলা হয় পাট্রোনাস। পাট্রোনাস ডিমেন্টরদের প্রতিরোধক হিসেবে ব্যবহৃত হয়। যা ডিমেন্টরদের চলে যেতে বাধ্য করে। অর্ডার অব দ্য ফিনিক্সের সদস্যরা নিজেদের মধ্যে খবর আদান-প্রদান করার জন্যও পাট্রোনাস ব্যবহার করে।

বর্ণিত হওয়ার সময়ঃ প্রথম দেখা যায় "প্রিজনার অব আজকাবানে"; সেখানে যখন একটি ডিমেন্টর "হোগওয়ার্টস এক্সপ্রেসে" প্রবেশ করে, তখন রেমাস লুপিন এই মন্ত্র ব্যবহার করে তাকে তাড়িয়ে দেয়।

সঠিক অনুচ্ছেদ শিরোনাম কোনটি?
titleA. অ্যাকিও
titleB. ক
titleC. এক্সপেক্টো পাট্রোনাম (পাট্রোনাস চার্ম)
titleD. কনজাঙ্কটিভিটাস চার্ম
উত্তর: titleC
আমিনুল ইসলাম ১৯৩১ সালের ৭ নভেম্বর তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) টেটিয়া গ্রামে তার মামার বাড়িতে জন্মগ্রহণ করেন। তার শিক্ষাজীবন শুরু হয় ঢাকার মাহুতটুলী প্রাথমিক বিদ্যালয়ে। প্রাথমিক শিক্ষা শেষ করার পর তিনি আরমানিটোলা উচ্চ বিদ্যালয়ে ভর্তি হন। এসময়ে তিনি জাপানি, চীনা, ও ভারতীয় চিত্রশিল্পীদের কাজ অনুসরণ করতেন। তিনি জ্ঞানেন্দ্রনাথ ঠাকুরের কাজ পছন্দ করতেন। ১৯৪৭ সালে তিনি মেট্রিকুলেশন পাস করেন এবং চিত্রকলা বিষয়ে পড়াশুনার জন্য কলকাতা আর্ট কলেজে ভর্তি হতে যান। সেখানে তার জয়নুল আবেদীন, কামরুল হাসান, শফিউদ্দিন আহমেদের সাথে সাক্ষাৎ হয়। তারা তাকে পরামর্শ দেন যে তার কলকাতায় ভর্তি হওয়ার প্রয়োজন নেই কারণ ঢাকায়ই একটি আর্ট কলেজ হতে যাচ্ছে। তিনি জয়নুল আবেদীনের সাথে ঢাকায় ফিরে আসেন। ১৯৪৮ সালে নব্যপ্রতিষ্ঠিত গভর্নমেন্ট ইনস্টিটিউট অব আর্ট (বর্তমান চারুকলা অনুষদ, ঢাকা বিশ্ববিদ্যালয়) এ ভর্তি হন। ফলে তিনি ছিলেন এই প্রতিষ্ঠানের প্রথম ব্যাচের ছাত্র। হামিদুর রহমান, ইমদাদ হোসেন, ইসমাইল, আবদুল কাদের তার সহপাঠী ছিলেন। ১৯৫৩ সালে তিনি প্রথম বিভাগে স্নাতক সম্মান লাভ করেন এবং একই বছর ইতালি সরকারের বৃত্তি নিয়ে তিন বছরের জন্য ফ্লোরেন্সের আকাদেমি দেল বেল্লে আর্তে-এ উচ্চ শিক্ষা গ্রহণ করতে যান।

সঠিক অনুচ্ছেদ শিরোনাম কোনটি?
titleA. কাজ
titleB. মৃত্যু
titleC. কর্মজীবন
titleD. প্রারম্ভিক জীবন
উত্তর: titleD
মিত্ররা এসে উপস্থিত না হওয়ায় পৃথ্বীরাজ আরো কিছু সময় আশা করছিলেন। এই সংবাদ পাওয়ার পর মুহাম্মদ ঘুরি সন্ধি প্রস্তাব দিয়ে পৃথ্বিরাজকে চিঠি পাঠান। ভোর শুরু হওয়ার পূর্বে ঘুরি বাহিনী রাজপুতদের উপর আক্রমণ শুরু করে। মুহাম্মদ ঘুরি তার বাহিনীকে পাঁচটি ইউনিটে বিভক্ত করেন। চারটি ইউনিট রাজপুত বাহিনীর পার্শ্বভাগ ও পশ্চাতভাগ আক্রমণ করে। তার পার্শ্বভাগের আক্রমণগুলো ব্যর্থ হয় তবে লড়াই চলতে থাকে। রাজপুতদের সারি ভেঙে ফেলার জন্য মুহাম্মদ ঘুরি তার পঞ্চম ইউনিটকে পালানোর ভান করার আদেশ দেন। রাজপুতরা পিছু হটা ইউনিটকে আক্রমণ করে। এর ফলে পৃথ্বীরাজের বাহিনীর স্থিতিশীলতা নষ্ট হয়ে যায়। এসময় পার্শ্বভাগের আক্রমণের পাশাপাশি ঘুরিদের ১২,০০০ অশ্বারোহী আক্রমণ শুরু করে। এর ফলে রাজপুতরা পরাজিত হয়। পৃথ্বীরাজকে গ্রেপ্তার করা হয় এবং পরে মৃত্যুদণ্ড দেয়া হয়।

সঠিক অনুচ্ছেদ শিরোনাম কোনটি?
titleA. দ্বিতীয় যুদ্ধ
titleB. সেনা সংখ্যা
titleC. পরবর্তী অবস্থা
titleD. যুদ্ধ
উত্তর: titleD
টেমসুলা আওয়ের জন্ম হয় ১৯৪৫ সালের অক্টোবরে আসাম-এর জোড়াহাট জেলায়। তিনি গোলাঘাটের রিডজব বালিকা উচ্চ মাধ্যমিক বিদ্যালয় থেকে স্কুলীয়া শিক্ষা সাং করেন। টেমসুলা আও নাগাল্যান্ড-এর মোককচাং জেলায় অবস্থিত ফাজি আলি মহাবিদ্যালয় থেকে স্নাতক ডিগ্রী লাভ করেন। পরবর্তী কালে তিনি গুয়াহাটি বিশ্ববিদ্যালয়-এর থেকে ইংরেজি বিষয়ে স্নাতকোত্তর ডিগ্রী লাভ করেন। এর পর তিনি হায়দরাবাদের ইংরেজি এবং বিদেশী ভাষা বিশ্ববিদ্যালয় থেকে স্নাতকোত্তর ডিপ্লোমা এবং উত্তর-পূর্ব পার্বত্য বিশ্ববিদ্যালয় (নেহু) থেকে ডক্টরেট ডিগ্রী লাভ করেন।

১৯৯২-৯৭ সালে তিনি ডিমাপুরের উত্তর-পূর্ব সাংস্কৃতিক কেন্দ্রের ডিরেক্টর হিসাবে কার্য্যনির্বাহ করেন। নেহুতেও টেমসুলা আও শিক্ষাদান করেন। ১৯৮৫-৮৬ সালে তিনি ফুলব্রাইট ফেলোশিপ নিয়ে মিনেসোটা বিশ্ববিদ্যালয়ে গবেষণা করেন।

২০০৭ সালে তিনি সাহিত্যিক অবদানের স্বীকৃতিস্বরূপ পদ্মশ্রী পুরস্কার লাভ করেন। ২০০৯ সালে মেঘালয় সরকার তাঁকে রাজ্যপালের স্বর্ণপদকও প্রদান করেন।

সঠিক অনুচ্ছেদ শিরোনাম কোনটি?
titleA. সাহিত্য সমালোচনা
titleB. জীবনী
titleC. লোকসংস্কৃতি
titleD. ছোটগল্প
উত্তর: titleB
গোলাপী রঙের স্বর্ণযুগ ছিল ১৮শ শতকের রকোকো পর্ব (১৭২০-১৭৭৭), যখন ইউরোপের দরবারগুলোতে প্যাস্টেল রঙের ফ্যাশন জনপ্রিয় হয়ে ওঠে। গোলাপী রঙটিকে বিশেষভাবে পছন্দ করতেন মাদাম দি পম্পেদ্যোর (১৭২১-১৭৬৪)। ফ্রান্সের রাজা পঞ্চদশ লুইয়ের এই উপপত্নী ফিকে নীল ও গোলাপীর ছোপওয়ালা পোষাক পরতেন আর সেই গোলাপী রঙটি বিশেষভাবে তৈরি করা হতো সার্ভস পোর্সেলিন কারখানায়, নীল, কালো ও হলুদ রঙয়ের সামান্য পরিমাণ মিশিয়ে।

১৮ শতকে জর্জ রমনির আঁকা লেডি হ্যামিল্টন এমার প্রতিকৃতিগুলোতে গোলাপী রঙকে স্পষ্টত মোহনীয়তার রঙ হিসেবে উপস্থাপন করা হয়েছে। কিন্তু সম্পূর্ণ বিপরীতভাবে, থমাস লরেন্সের আঁকা সারা বেরট মোল্টনের প্রতিকৃতিতে গোলাপী রঙটি হয়ে উঠেছিল শৈশব, সারল্য ও নাযুকতার প্রতীক। উল্লেখ্য, ছবিটি যখন আঁকা হয়, সারা মোল্টনের বয়স তখন মাত্র ১১ এবং তার পরের বছর সে মারা যায়।
সঠিক অনুচ্ছেদ শিরোনাম কোনটি?
titleA. প্রকাশনা/সংবাদমাধ্যম
titleB. প্রতীক এবং বিশ্ব সংস্কৃতিতে গোলাপী
titleC. ১৮শ শতাব্দী
titleD. অন্যান্য ভাষায় পিঙ্ক
উত্তর: titleC